CELEX: 52005PC0663
Language: el
Date: 2005-12-15
Title: Πρόταση κανονισμού του Συμβουλίου για την τροποποίηση του κανονισμού (EΚ) αριθ. 92/2002 για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού αντιντάμπινγκ που επιβάλλεται στις εισαγωγές ουρίας, καταγωγής Λευκορωσίας, Βουλγαρίας, Κροατίας, Εσθονίας, Λιβύης, Λιθουανίας, Ρουμανίας και Ουκρανίας

Σημαντική ανακοίνωση νομικού περιεχομένου

|

52005PC0663

Πρόταση κανονισμού του Συμβουλίου για την τροποποίηση του κανονισμού (EΚ) αριθ. 92/2002 για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού αντιντάμπινγκ που επιβάλλεται στις εισαγωγές ουρίας, καταγωγής Λευκορωσίας, Βουλγαρίας, Κροατίας, Εσθονίας, Λιβύης, Λιθουανίας, Ρουμανίας και Ουκρανίας  /* COM/2005/0663 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 15.12.2005COM(2005) 663 τελικόΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση του κανονισμού (EΚ) αριθ. 92/2002 για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού αντιντάμπινγκ που επιβάλλεται στις εισαγωγές ουρίας, καταγωγής Λευκορωσίας, Βουλγαρίας, Κροατίας, Εσθονίας, Λιβύης, Λιθουανίας, Ρουμανίας και Ουκρανίας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαισιο της προτασης |Αιτιολόγηση και στόχοι της πρότασης Η παρούσα πρόταση αφορά την εφαρμογή του κανονισμού (ΕΚ) αριθ. 92/2002 του Συμβουλίου, για την επιβολή οριστικού δασμού αντιντάμπινγκ στις εισαγωγές ουρίας, καταγωγής, μεταξύ άλλων, Βουλγαρίας, με εξαίρεση την περίπτωση κατά την οποία το προϊόν αυτό εξάγεται άμεσα από το Βούλγαρο παραγωγό-εξαγωγέα Chimco AD, του οποίου έγινε αποδεκτή η ανάληψη υποχρέωσης ως προς τις τιμές από την Επιτροπή, με τον κανονισμό (ΕΚ) αριθ. 1497/2001. |Γενικό πλαίσιο Η παρούσα πρόταση εντάσσεται στο πλαίσιο της εφαρμογής του βασικού κανονισμού και είναι το αποτέλεσμα έρευνας που διεξήχθη σύμφωνα με τις ουσιαστικές και διαδικαστικές απαιτήσεις που ορίζονται στον εν λόγω κανονισμό. |Ισχύουσες διατάξεις στον τομέα της πρότασης Δεν υπάρχουν ισχύουσες διατάξεις στον τομέα της πρότασης. |Συνοχή με άλλες πολιτικές και στόχους της Ένωσης Άνευ αντικειμένου. |Διαβουλευση με τα ενδιαφερομενα μερη και αξιολογηση των επιπτωσεων |Διαβούλευση με τα ενδιαφερόμενα μέρη |Τα ενδιαφερόμενα μέρη στο πλαίσιο της εν λόγω διαδικασίας είχαν ήδη τη δυνατότητα να προασπίσουν τα συμφέροντά τους κατά την έρευνα, σύμφωνα με τις διατάξεις του βασικού κανονισμού. |Συγκέντρωση και χρησιμοποίηση εκτιμήσεων εμπειρογνωμόνων |Δεν απαιτείται εξωτερική πραγματογνωμοσύνη. |Αξιολόγηση των επιπτώσεων Η παρούσα πρόταση απορρέει από την εφαρμογή του βασικού κανονισμού. Ο βασικός κανονισμός δεν προβλέπει την γενική αξιολόγηση των επιπτώσεων, περιλαμβάνει όμως πλήρη κατάλογο των συνθηκών που πρέπει να αξιολογούνται. |Νομικα στοιχεια της εκθεσης |Περίληψη της προτεινόμενης δράσης Για τους λόγους που αναφέρονται στον κανονισμό (ΕΚ) αριθ. …/2005 της Επιτροπής[1], θεωρείται ότι ο Βούλγαρος παραγωγός-εξαγωγέας Chimco AD παρέβη τους όρους της ανάληψης υποχρέωσης που είχε προτείνει. Κατά συνέπεια, η ανάληψη υποχρέωσης θα πρέπει να αποσυρθεί και να τροποποιηθεί ανάλογα ο κανονισμός (ΕΚ) αριθ. 92/2002 του Συμβουλίου. Ζητήθηκε η γνώμη των κρατών μελών σχετικά με την εν λόγω έρευνα. Όλα τα κράτη μέλη υποστήριξαν την πρόταση. Προτείνεται επομένως να εγκρίνει το Συμβούλιο την συνημμένη πρόταση κανονισμού, η οποία θα πρέπει να δημοσιευθεί στην Επίσημη Εφημερίδα της Ευρωπαϊκής Ένωσης το συντομότερο δυνατό. |Νομική βάση Ο κανονισμός (ΕΚ) αριθ. 384/96 του Συμβουλίου, της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ από χώρες μη μέλη της Ευρωπαϊκής Κοινότητας, όπως τροποποιήθηκε τελευτά με τον κανονισμό (ΕΚ) αριθ. 461/2004 του Συμβουλίου, της 8ης Μαρτίου 2004. |Αρχή της επικουρικότητας Η πρόταση εμπίπτει στο πλαίσιο των αποκλειστικών αρμοδιοτήτων της Κοινότητας. Κατά συνέπεια, δεν εφαρμόζεται η αρχή της επικουρικότητας. |Αρχή της αναλογικότητας Η πρόταση πληροί την αρχή της αναλογικότητας για τους ακόλουθους λόγους: |Η μορφή της δράσης περιγράφεται στον προαναφερθέντα βασικό κανονισμό και δεν αφήνει περιθώρια για τη λήψη απόφασης σε εθνική κλίμακα. |Δεν είναι αναγκαίες οι ενδείξεις του τρόπου με τον οποίο θα ελαχιστοποιηθούν και θα είναι ανάλογα του στόχου της πρότασης τα δημοσιονομικά και διοικητικά έξοδα που βαρύνουν την Κοινότητα, τις εθνικές κυβερνήσεις, τις περιφερειακές και τοπικές διοικήσεις, τους οικονομικούς φορείς και τους πολίτες. |Επιλογή των μέσων |Προτεινόμενα μέσα: κανονισμός. |Δεν ενδείκνυνται άλλα μέσα δεδομένου ότι ο βασικός κανονισμός δεν προβλέπει εναλλακτικές επιλογές. |Δημοσιονομικες επιπτωσεις |Η πρόταση δεν έχει επιπτώσεις στον κοινοτικό προϋπολογισμό. |2.  ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση του κανονισμού (EΚ) αριθ. 92/2002 για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού αντιντάμπινγκ που επιβάλλεται στις εισαγωγές ουρίας, καταγωγής Λευκορωσίας, Βουλγαρίας, Κροατίας, Εσθονίας, Λιβύης, Λιθουανίας, Ρουμανίας και ΟυκρανίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:την συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ από χώρες μη μέλη της Ευρωπαϊκής Κοινότητας (εφεξής ο « βασικός κανονισμός »)[2], και ιδίως τα άρθρα 8 και 9,την πρόταση την οποία υπέβαλε η Επιτροπή αφού προηγουμένως ζήτησε τη γνώμη της Συμβουλευτικής Επιτροπής,Εκτιμώντας τα ακόλουθα:A. ΠΡΟΗΓΟΥΜΕΝΗ ΔΙΑΔΙΚΑΣΙΑ(1) Στις 21 Οκτωβρίου 2000, με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων, η Επιτροπή ανακοίνωσε την έναρξη μιας διαδικασίας αντιντάμπινγκ[3] για τις εισαγωγές ουρίας (εφεξής « το υπό εξέταση προϊόν ») καταγωγής Λευκορωσίας, Βουλγαρίας, Κροατίας, Αιγύπτου, Εσθονίας, Λιβύης, Λιθουανίας, Πολωνίας, Ρουμανίας και Ουκρανίας.(2) Η εν λόγω διαδικασία κατέληξε στην επιβολή, τον Ιούλιο του 2001, προσωρινών δασμών αντιντάμπινγκ στις εισαγωγές ουρίας καταγωγής Λευκορωσίας, Βουλγαρίας, Κροατίας, Εσθονίας, Λιβύης, Λιθουανίας, Ρουμανίας και Ουκρανίας και στον τερματισμό της διαδικασίας όσον αφορά τις εισαγωγές ουρίας καταγωγής Αιγύπτου και Πολωνίας, με τον κανονισμό (ΕΚ) αριθ. 1497/2001 της Επιτροπής[4].(3) Με τον ίδιο κανονισμό, η Επιτροπή έκανε δεκτή μια ανάληψη υποχρέωσης που προτάθηκε από το Βούλγαρο παραγωγό-εξαγωγέα Chimco AD. Υπό τους όρους που αναφέρονται στον κανονισμό (ΕΚ) αριθ. 1497/2001, οι εισαγωγές του υπό εξέταση προϊόντος από την εν λόγω εταιρεία στην Κοινότητα απαλλάσσονταν από τους εν λόγω προσωρινούς δασμούς αντιντάμπινγκ, σύμφωνα με το άρθρο 3 παράγραφος 1 του ιδίου κανονισμού.(4) Μεταγενέστερα, με τον κανονισμό (ΕΚ) αριθ. 92/2002 του Συμβουλίου[5] (εφεξής ο « οριστικός κανονισμός »), επιβλήθηκαν οριστικοί δασμοί στις εισαγωγές ουρίας καταγωγής Λευκορωσίας, Βουλγαρίας, Κροατίας, Εσθονίας, Λιβύης, Λιθουανίας, Ρουμανίας και Ουκρανίας. Στον εν λόγω κανονισμό απαλλάσσονταν, υπό ορισμένους όρους, από τους οριστικούς δασμούς αντιντάμπινγκ τα εμπορεύματα που παράγονται και εξάγονται άμεσα στον πρώτο ανεξάρτητο πελάτη στην Κοινότητα από την Chimco AD, δεδομένου ότι η ανάληψη υποχρέωσης είχε ήδη γίνει οριστικά αποδεκτή από την εταιρεία αυτή, σε προσωρινό στάδιο της διαδικασίας. Όπως αναφέρεται στην αιτιολογική σκέψη 137 του οριστικού κανονισμού, η ελάχιστη τιμή η οποία προτείνεται στην ανάληψη υποχρέωσης, προσαρμόστηκε λόγω μεταβολής του επιπέδου εξάλειψης της ζημίας.B. ΜΗ ΤΗΡΗΣΗ ΤΩΝ ΟΡΩΝ ΤΗΣ ΑΝΑΛΗΨΗΣ ΥΠΟΧΡΕΩΣΗΣ(5) Η ανάληψη υποχρέωσης που προτάθηκε από την Chimco AD υποχρεώνει, μεταξύ άλλων, την συγκεκριμένη εταιρεία, να εξάγει το υπό εξέταση προϊόν στην Κοινότητα σε τιμές που θα ανέρχονται τουλάχιστον στα ελάχιστα επίπεδα τιμών εισαγωγής (‘ΕΕΤΕ’) που προσδιορίζονται στην εν λόγω ανάληψη υποχρέωσης. Το εν λόγω ελάχιστο επίπεδο τιμής πρέπει να τηρείται σε επίπεδο τριμηνιαίου σταθμισμένου μέσου όρου. Η εταιρεία δεσμεύεται επίσης να μην καταστρατηγήσει την ανάληψη υποχρέωσης, συνάπτοντας, με οποιοδήποτε άλλο μέρος, συμψηφιστικούς διακανονισμούς. Επιπλέον, η Chimco AD υποχρεούται να διαβιβάζει στην Ευρωπαϊκή Επιτροπή τριμηνιαία έκθεση που θα περιλαμβάνει όλες τις εξαγωγικές πωλήσεις του υπό εξέταση προϊόντος στην Ευρωπαϊκή Κοινότητα.(6) Η Chimco AD δεν υπέβαλε, κατά τρόπο τεχνικά αποδεκτό, συμπληρωματικά στοιχεία για δύο τριμηνιαίες εκθέσεις. Εξάλλου, μεταγενέστερα, η Chimco AD δεν υπέβαλε οποιαδήποτε στοιχεία όσον αφορά τις τριμηνιαίες εκθέσεις. Διαπιστώθηκε επομένως ότι η εταιρεία αυτή δεν εκπλήρωσε την υποχρέωσή της να διαβιβάζει στην Ευρωπαϊκή Επιτροπή τριμηνιαίες εκθέσεις που θα περιλαμβάνουν όλες τις εξαγωγικές πωλήσεις του υπό εξέταση προϊόντος στην Ευρωπαϊκή Κοινότητα και, κατά συνέπεια, είχε παραβιάσει την ανάληψη υποχρέωσης.(7) Ο κανονισμός (ΕΚ) αριθ. …/2005 της Επιτροπής[6] διευκρινίζει λεπτομερέστερα τη φύση των παραβιάσεων που διαπιστώθηκαν.(8) Λόγω των παραβιάσεων αυτών, η αποδοχή της ανάληψης υποχρέωσης που είχε προτείνει η Chimco AD (πρόσθετος κωδικός Taric A272) ανακλήθηκε με τον κανονισμό (ΕΚ) αριθ. …/2005 της Επιτροπής και θα πρέπει να επιβληθεί αμέσως οριστικός δασμός αντιντάμπινγκ στις εισαγωγές του υπό εξέταση προϊόντος που παράγεται και εξάγεται από την Chimco AD.(9) Σύμφωνα με το άρθρο 8 παράγραφος 9 του κανονισμού (ΕΚ) αριθ. 384/96, το ποσοστό του δασμού αντιντάμπινγκ πρέπει να καθορίζεται βάσει των περιστατικών που αποδείχθηκαν στο πλαίσιο της έρευνας που οδήγησε στην ανάληψη υποχρέωσης. Δεδομένου ότι η εν λόγω έρευνα ολοκληρώθηκε προσδιορίζοντας τελικά το ντάμπινγκ και τη ζημία, με τον κανονισμό (ΕΚ) αριθ. 92/2002, κρίνεται σκόπιμο να καθοριστεί ο οριστικός δασμός ντάμπινγκ στο επίπεδο και με την μορφή που επιβλήθηκε με τον εν λόγω κανονισμό, δηλαδή στα 21,43 ευρώ ανά τόνο, στην καθαρή τιμή « ελεύθερο στα σύνορα της Κοινότητας », πριν από την επιβολή δασμού.C. ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ (ΕΚ) Αριθ. 92/2002(10) Με βάση τα προαναφερθέντα, θα πρέπει να τροποποιηθεί αναλόγως ο κανονισμός (ΕΚ) αριθ. 92/2002.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 92/2002 τροποποιείται ως ακολούθως:1. Στο άρθρο 1 παράγραφος 2 σειρά που αφορά τη Βουλγαρία αντικαθίσταται από τα ακόλουθα:Χώρα καταγωγής | Παρήχθη από | Οριστικός δασμός αντιντάμπινγκ (ευρώ ανά τόνο) | Πρόσθετος κωδικός TARIC |Βουλγαρία | Όλες οι εταιρείες | 21,43 | - |2. Στο άρθρο 2 παράγραφος 1 διαγράφεται η ακόλουθη σειρά στον πίνακα που αφορά τη Βουλγαρία:Χώρα | Εταιρεία | Πρόσθετος κωδικός TARIC |Βουλγαρία | Chimco AD, Shose az Mezdra, 3037 Vratza | A272 |Άρθρο 2Ο παρόν κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης .Ο παρόν κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ Πρόεδρος [1] ΕΕ L …, ….2005, σ. …[2] ΕΕ L 56, της 6.3.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 461/2004 (ΕΕ L 77, της 13.3.2004, σ. 12).[3] ΕΕ C 301, της 21.10.2000, σ. 2.[4] ΕΕ L 197, της 21.7.2001, σ. 4.[5] ΕΕ L 17, της 19.1.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1107/2002 (ΕΕ L 168, της 27.6.2002, σ. 1).[6] ΕΕ L …, … 2005, σ. ….